
1. Összefoglaló

1.1. A tananyag egység célja

Tudatosítani a résztvevőkkel az érzelmek és az emberi viselkedés közötti szoros összefüggéseket. Rögzíteni az érzelmek és az emberi agy működésével összefüggő fiziológiai törvényszerűségeket, az érzelmek és az emberi munkateljesítmény kapcsolatát. Gyakoroltatni az öt alapérzelem és kiegészítő érzelem felismerését.

1.2. Tartalmi sajátosságok, megszerzendő kompetenciák 

Összegyűjteni, hogy kiben mi vált ki pozitív és negatív érzelmet? (a résztvevők saját életével és a munkájával kapcsolatban.) Ezt hogy mutatom ki? Munkahelyi megfigyeléseket tenni arról, hogy milyen érzelmi megnyilvánulásokat tapasztalnak közvetlen munkahelyi környezetükben. A megfigyelések eredményeit TCS-ben feldogozzák és megbeszélik.
A tananyagegység eredményeként fejlődik a résztvevők érzelmi és az érzelmek által kiváltott viselkedésének szabályozása. Felismerik és tudatosan alkalmazzák a pozitív és a negatív érzelmeket, a felismerés következtében elkezdik az önkontroll gyakorlását is.

1.3. Követelmények a képzés szereplőitől

A tananyagegység követelménye, hogy a résztvevők ismerjék meg az értelem és érzelem viszonyát, legyenek képesek pozitív és negatív érzelmeiket azonosítani, és viselkedésüket szabályozni.

Tréner: képes legyen a fenti tartalmi célok együttes elérésére vezetni a csoportot, ha kell személyes támogatást adva az érzelemszabályozás erősítéséhez.

Mentor: támogassa a trénert és a résztvevőket, értse meg a módszereket, segítse a résztvevőket az önmagunkról való felelősségteljes gondolkodásban és másokról szóló megfigyelések értelmezésében.

Szupervízor: biztosítsa a résztvevők ott létét, támogassa a résztvevők és a mentorok munkáját

Résztvevők: képesek legyenek a pozitív és negatív érzelmek kiváltó okainak felismerésére, saját érzelmeik szabályozására annak érdekében, hogy munkahelyi és társas kapcsolataik eredményesek legyenek. 

2. A tananyag egység felépítése és módszerei - programterv


	A téma feldolgozásának tartalmi elemei, menete

	Időke-ret
	Alkalmazott képzési módszer
	Témakör feldolgozásához kiosztott oktatási segédletek, szükséges oktatási eszközök 

	1. NAP

	Tananyag egység bevezető
mi történik a héten? mi a téma, amivel foglalkozunk? – mi jut eszükbe a résztvevőknek a témáról?
	1.
óra
	tréneri ismertető, plenáris beszélgetés
	

	Érzelem kvíz –érzelmek felismerése képek alapján (négy alapérzelem: boldogság, düh, szomorúság, félelem – és öt kiegészítő érzelem)
	
	egyéni munka, utána megbeszélés TCS-kben és plenárisan
	Érzelem kvíz feladatlap

	Feladatkiadás
	
	
	

	Feldolgozás munkahelyi környezetben: 
munkahelyi megfigyelés: történések során pozitív és negatív érzelmek kifejeződéseit gyűjteni
	2.-4.
óra
	egyéni munka
	Feladatlap: Megfigyelt érzelmek a munkahelyen

	További ajánlott gyakorlat:

	
	
	

	2. NAP

	Napi programindítás: tréneri köszöntő, hogy vagyunk ma reggel? – hangulatkártyák felmutatása
	1.
óra
	ráhangolás
	érzelmeket mutató hangulatkártyák

	Megfigyelések megbeszélése
	
	TCS megbeszélés
	Az előző nap kiosztott és megfigyelésekkel kitöltött feladatlap

	Téma összefoglalása: Mi az érzelem? Alapérzelmek és kifejeződésük, fiziológiai, élettani meghatározottság
	
	tréneri összefoglaló
	

	Feladatkiadás
	
	
	

	Feldolgozás munkahelyi környezetben: 
Az érzelmek kiváltó okai munkahelyi környezetben
	2.-4.
óra
	egyéni munka, megbeszélés TCS-ben
	Feladatlap: Milyen munkahelyi szituációk, milyen érzelmeket váltanak ki? Melyek váltanak ki pozitív érzelmeket, melyek negatívakat? 

	További ajánlott gyakorlat:
MBTI – különböző típusok, különböző módon kimutatott és kezelt érzelmek
	
	egyéni munka, plenáris feldolgozás
	MBTI kérdőív (Kirsey-féle változat)

	3. NAP

	Napi programindítás: tréneri köszöntő, hogy vagyunk ma reggel? – hangulatkártyák felmutatása
	1.
óra
	ráhangolás
	érzelmeket mutató hangulatkártyák

	Érzelem kerék – játék: pozitív és negatív érzelmek kimutatása arckifejezéssel, két fordulóban, húzott kártyák alapján (aki húz, megnézi, megjeleníti, többiek kitalálják, mit akart megjeleníteni)
	
	plenáris gyakorlat 

	előre megírt A/7 méretű érzelemkártyák


	Feladatkiadás
	
	
	

	Munkahelyi megfigyelés, a munkavégzés során a résztvevők a saját maguk által kimutatott érzelmeket figyelik meg és rögzítése a saját érzelem-kerekén, milyen érzelmeket mutatott és hogyan hullámzott a kedélyállapota? Milyen hatással volt a viselkedésére és a munkavégzésére?
	2.-4.
óra
	egyéni munka, egyéni gyűjtés
	Feladatlap: Megfigyelem saját magam: Milyen érzelmeket mutatok a munka során

	További ajánlott gyakorlat:

	
	
	

	4. NAP

	Napi programindítás: tréneri köszöntő, hogy vagyunk ma reggel? – hangulatkártyák felmutatása
	1.
óra
	ráhangolás
	érzelmeket mutató hangulatkártyák

	Előző napi megfigyelések megosztása a többiekkel
	
	TCS megbeszélés
	

	Téma összefoglalása: A viselkedés. A viselkedés önszabályozása. Érzelmek és viselkedés teljesítményre, munkavégzésre gyakorolt hatása. Mi növeli, és mi csökkenti a teljesítményt?
	
	tréneri összefoglaló
	

	feladatkiadás
	
	
	

	Feldolgozás munkahelyi környezetben: Viselkedés és érzelem kölcsönhatása. Milyen viselkedés milyen érzelmet vált ki belőlem, mi vált ki pozitív érzelmet, mi vált ki negatív érzelmet?
	2.-4.
óra
	egyéni munka
	Feladatlap: Milyen viselkedés milyen érzelmet vált ki belőlem?

	További ajánlott gyakorlat:

	
	
	

	5. NAP

	Napi programindítás: tréneri köszöntő, hogy vagyunk ma reggel? – hangulatkártyák felmutatása
	1.
óra
	ráhangolás
	érzelmeket mutató hangulatkártyák

	Viselkedés és érzelem kölcsönhatásának megbeszélése
	
	TCS megbeszélés
	Kitöltött feladatlapok

	Mit tudtam meg magamról a hét alatt? – saját véleményem, mások véleménye, motivációk, milyen céljaim erősödtek meg, amelyeket elérni akarok
	
	TCS megbeszélés
	Feladatlap: Mit tudtam meg magamról a hét alatt?

	Feladatkiadás
	
	
	

	Feldolgozás munkahelyi környezetben
- 'Üzenet a liftből":
Héten tapasztaltak feldolgozása: egyéni visszatekintés, saját aktivitás és tanultak értékelése 
- Héten tapasztaltak feldolgozása: visszacsatolás egymásnak
	2.-4. óra

	TCS-ban
	Feladatlap: Mi volt a legjobb a héten?
Feladatlap: A hét tanulságai

	6. NAP

	Tantermi program
ismétlés, tanultak, gyakoroltak felelevenítése, összefoglalása
VIZSGAFELADAT: Érzelmeink a képzésben (Milyen emlékezetes érelmei voltak a képzés során, említsen meg hármat – mi történt, mit érzett és hogy fejezte ki – egyéni gyűjtés és csoportos megbeszélés)! 

	1. óra
	utolsó hónapban történik az egyes modulok ismétlése
	

	Feldolgozás munkahelyi környezetben
ismétlés, tanultak, gyakoroltak felelevenítése, összefoglalása
	2. óra
	
	

	
	3. óra
	
	

	
	4. óra
	
	


[image: USZT_logo_cmyk][image: Leírás: Leírás: Leírás: Leírás: Leírás: Leírás: fszk_logo_rgb][image: 320x144_Uj_ERFO_logo]                     [image: ][image: kezmu_logo_][image: ]


6




3. Tartalmi elemek 

3.1. Az érzelmek

Az érzelem szubjektív állapot, a külvilág történéseire adott válasz.

Gondoltunk e már arra, hogy mi a különbség az érzelmek és a fizikai érzetek között? 
Bizony a fizikai érzetektől eltérően, az érzelmeket könnyű félremagyarázni, könnyű félreérteni is és könnyű rosszul kifejezni azt, amit valójában érzünk.
Ez azért lehet, mert a családi, kulturális és vallási neveltetésünk megtaníthatja, hogyan értsük és kommunikáljuk félre őket. Például mindenki volt már úgy, hogy ajándékot kapott, ugyanakkor másra számított. Kulturális neveltetésünk miatt örömöt mutattunk, mert nem akarjuk valódi érzelmünket a csalódást kifejezni, például azzal a magyarázattal, hogy:

 „tudod kedves, örülök, hogy megajándékoztál engem és szeretlek, de igazából, titkon másra számítottam”.

Ugye mindebbe benne van a szeretet, a köszönet, s a csalódás is, amit igazán nehéz összeegyeztetni. 

Ha újratanuljuk, átgondoljuk, hogy hogyan használjuk az érzelmeinket a kapcsolataink fenntartása és megerősítése érdekében, egyre hatékonyabbá válunk a másokhoz való kapcsolatainkban, legyenek azok magánjellegű, vagy éppen munkaügyi kapcsolatok. 

A jó érzelmi kommunikáció eredményeként nagyobb elégedettséget, kevesebb zavart a megértésben és nagyobb megnyugvást találunk. 

[bookmark: _Toc65926260][bookmark: _Toc65926841]
Az érzelmi intelligencia

Darwin, a kiváló tudós megfigyelése, hogy az érzelem testi kifejezése, ahogy azt az arckifejezésen és testbeszéden keresztül is látjuk, minden emberi csoport és sok állatfaj esetében azonos. Például a kutya morgása és vicsorgása megfigyelhető főemlősöknél és emberi lényeknél is. Darwin azt is észrevette, hogy az embereknél, függetlenül attól, hogy hol születtek, Afrikában, Ázsiában, vagy Európában, a félelem, a harag, a szomorúság és az öröm arckifejezései ugyanazok. 
Ezek az úgynevezett „nem verbális” jelek még a vakon született embereknél is megfigyelhetők, pedig nekik nincs is lehetőségük arra, hogy másoktól tanulják meg ezeket. Darwin arra a következtetésre jutott, hogy az érzelmeknek van egy elsődleges, evolúciós funkciója, ami minden bizonnyal az élőlények megmaradásával, a fajfenntartással kapcsolatos.

John Parr megkísérelte felmérni az érzelmek felismerését, így megkérte több, különböző országban élő tanulóját, hogy néhány egyszerű rajz alapján azonosítsanak be érzelmeket. 
Azt tapasztalta, hogy a megkérdezettek, a mosolygó arcot következetesen boldognak látták, és a mérges arcot is felismerték. Megfigyelte, azt is, hogy az érzelmek egy minimális rajzolási készséggel nagyjából jól ábrázolhatók. A boldog és mérges arcokat egyértelműen felismerték, a szomorú és ijedt arcokat viszont csak kevésbé egyértelműen. 

Manapság az emberek az internet világában beszélgetnek egymással. Itt ugye elsősorban írni tudnak egymásnak, miközben nem látják a másik arckifejezéseit. Éppen ezért az Internet világában az érzelemikonokat, közismertebb nevükön a smile-kat használják érzelmi válaszok közlésére. 
Ez nagyon jól jelzi azt, hogy nem elég csak szavakkal kommunikálni.

Ábra 1 - Érzelemikonok

Vajon elegendő néhány árulkodó részlet megfigyelése, például a mosolyé, vagy jobban kell figyelni?

Míg ezek a hozzávetőleges rajzok elegendő információmennyiséget biztosítanak az arcon megjelenő érzelmek felismeréséhez, az érzelmek pontos felméréséhez biztosabb, ha az egész arcot megfigyeljük. Különösen így van ez a bonyolultabb érzelmek, például a csalódottság kifejezésével, megfigyelésével.

Ugye tudjuk, hogy akkor is képesek vagyunk mosolyogni, amikor valójában boldogtalanok vagyunk. Az érzelmek pontos felméréséhez a szemek, a szemöldök, és a szem alatti területek megfigyelésére is szükség van. 

A legtöbb ember csak az arc alsóbb részeit figyeli, amikor fel akarja mérni a másik érzelmeit. Az érzelmek kimutatásának egyik útja az arcizom tónusainak megváltoztatása, és minél több információt találunk az arcon, annál pontosabb a megítélés. 

A tudomány persze halad, s egyre mélyebbre hatol az érzelmek megismerésébe: Ma már különböző vegyületek mennyiségének pontos mérésével meg lehet vizsgálni, hogyan kommunikálja a test és az agy az érzelmeket. Továbbá CT-t használva elektronikus ábrákkal fel lehet deríteni, az agy mely területei vesznek részt az érzelmi válaszok kialakulásában. 


Alapérzelmek

Ekman alapján a leginkább elterjedt hat alapérzelem: öröm, bánat, düh, meglepődés, félelem és undor.

[bookmark: _Toc65926261][bookmark: _Toc65926842]A fizikai érzet és az érzelem közti kapcsolat

Maradjunk a fizikai érzet és az érzelmek összehasonlításánál. 
A fizikai érzet azért jön létre, hogy védelmet biztosítson. Ha megérintünk egy forró tárgyat, visszahőkölünk a hőség forrásától, hogy csökkentsük a fizikai sérülés lehetőségét. Ha eltörjük egy csontunkat, a fájdalom arra figyelmeztet, hogy ne mozdítsuk a karunkat, amíg a csont a helyére nem kerül. Ha nem reagálunk megfelelően a fájdalomra, például a végtag rögzítésével, az még nagyobb sérüléshez vezethet. A fájdalom egy lehetséges sérülésre vagy valamilyen betegségre figyelmeztet. 

A kellemesebb érzetek azonban arra bátorítanak, hogy olyan tevékenységekben merüljünk el, melyek egészségesek, mint például a szaporodás, masszázs, fürdés. A fizikai érzetek tehát segítenek viszonyulni és tájékozódni fizikai környezetünkben. Ezek az érzetek látnak el minket azokkal az információkkal, amelyek segítenek minket az egyensúlyozásban, a környezetünkben lévő akadályok felismerésében. 

A fájdalom funkciója tehát az, hogy a testet segítse a felépülésben. A fizikai érzetek vagy elűznek minket, mint a fájdalom, vagy odavonzanak, mint a gyönyör esetében. 

Ez vajon érvényes az érzelmekre is? Miért olyan fontos az érzelem a túléléshez, az élethez? 

Az élethez, a túléléshez nagyon fontos, hogy alkalmazkodjunk a többi élőlényhez. Ha megtámadnak minket, kommunikálnunk kell támadónkkal viselkedésének következményeiről, például, arról, hogy mérgesek vagyunk és megvédjük magunkat, vagy, hogy félünk és hajlandók vagyunk az engedmény megtételre. Ugyanígy adjuk tudtára a másiknak, hogy hajlandók vagyunk, szeretnénk vele ismerkedni. Az arckifejezések és a testbeszéd fontos hordozói ezeknek az üzeneteknek, sokkal inkább, mint a szavak. A testbeszéd eredményesebb a szavaknál. Kutatások azt mutatják, hogy a legfontosabb üzeneteinket a testbeszéddel közvetítjük mások felé.









Érzelmi ciklusok

Testünk az érzelmi folyamatok működésekor egy elektromechanikai rendszert használ. Az érzelmeket akkor éljük át, amikor bizonyos kémiai anyagok felszabadulnak, így az érzelmek kialakulnak, majd újra eltűnnek. 
Ha a nyugalmunkat megzavarják, izgalmi állapotba jövünk, és az elektromechanikai folyamat elindul, s egészen addig tart, amíg a helyzet nyugvópontra nem jut, s a kémiai anyagok felszívódnak. 
Ezek a kémiai anyagok attól függően növekednek vagy csökkennek, hogy a problémát mekkorának érzékeljük, s, hogy mennyi időt vesz igénybe a megoldása. Az egészséges ciklusban a düh, félelem vagy szomorúság állapotából a cselekvésen keresztül visszajutunk a megnyugvás, az elégedettség állapotába.

Amikor e szerint a ciklus szerint kommunikálunk, fejlődhetnek kapcsolataink és mélyülhetnek kötődéseink. Amikor a ciklus nem teljesedik ki, zavar keletkezhet a kapcsolatokban, például, ha a félreértést nem követi megbeszélés, vagy a sértést nem követi felháborodás, számonkérés, elégtétel, majd/vagy éppen megbeszélés, bocsánatkérés.

Érzelmi reakcióinkat nehéz irányításunk alatt tartani. Ha megoldjuk a problémát, akkor is maradhat bennünk kényelmetlen érzés, amelynek tudatában vagyunk. Ha a probléma megoldatlan maradt, a közelmúltbeli érzelmi katarzis maradványai még mindig elérhetők, és visszakerülhetünk a negatív érzések ciklusába. A kapcsolatokban az ilyen jellegű problémák miatt sorolunk be néhány érzést a negatív érzelmek közé. 

Az úgynevezett negatív érzelmek általában a düh, a szomorúság és a félelem. Sok kultúrában a dühöt negatívnak tartják, látva a kárt, amelyet okozni tud, ha nem megfelelő formában jut kifejezésre. Ennek oka, hogy nem tanuljuk meg, hogyan használjuk az érzelmeinket pozitív módon. A dühöt sokszor az agresszióval azonosítják, s ennek következtében a düh tiltott érzelemmé válik. Ebből adódik az a következtetés, ha mellőzzük a dühöt, akkor megszüntetjük az erőszakot, de ez egy téves következtetés. Ha megtanuljuk, hogyan fejezhetjük ki dühünket egészséges módon, akkor csökkenteni tudjuk az erőszak előfordulását.


[bookmark: _Toc65926265][bookmark: _Toc65926846]A düh

A düh természetes válaszunk a nem kívánt változásra vagy konfliktusra. A dühöt megelőző leggyakoribb események: fizikai összecsapás, frusztráció, valaki megpróbál minket bántani, egy másik személy dühe. A dühben a legveszélyesebb, ha dühöt szül. Hatalmas erőfeszítésbe kerül, hogy a haragra ne haraggal feleljünk. (Goleman, Ekmant idézve) 
A dühöt egy nagyon széles skála fokozatain tapasztalhatjuk, az enyhe irritációtól kezdve, szélsőséges esetekben, a dühöngésig és az őrjöngésig. 

A megfelelően kifejezett düh, együttműködést váltva ki a partnerből, kulcsként szolgálhat a kapcsolat megtartásához és a boldogság visszaszerzéséhez. 
Amikor helytelenül fejezzük ki haragunkat, csak ritkán érünk el egészséges eredményt. Mások nem akarnak minket hallani, és nehézzé tesszük a kitűzött cél elérését. Például passzív viselkedésformákat vehetünk fel, vagy mérges haraggal válaszolunk, ami romboló lehet. 

Amikor haragot fejezünk ki, szükségünk van arra, hogy a másik halljon minket, visszaigazoljon minket. Ahhoz, hogy megtartsuk a kapcsolatot, együtt kell működnünk és megtárgyalni a kívánatos változást. Ha ezek a feltételek megvalósulnak, visszatérünk az elégedettség és boldogság állapotába. 
A harag egészséges személyközi kezelése és a jó kapcsolat megőrzése szempontjából fontos, hogy meghallgassanak és hogy visszaigazolva legyünk. Ha nem fejezzük ki mérgünket megfelelően, nem lehetünk igazán boldogok, mivel a boldogsághoz visszavezető út a harag egészséges kifejezésén keresztül vezet. 
A harag elfojtását a nyíltság kerülésének tekintjük, csakúgy, mint a harag erőszakos kifejezését. Hasznos, ha először elgondolkodunk, hogyan segítjük elő, hogy a másik meghalljon, megértsen minket. 
Számolj tízig, mielőtt mérges leszel! - A mondás érdeme, hogy rámutat arra, hogyan tanuljuk meg kezelni és máshogy kifejezni dühünket.


[bookmark: _Toc65926269][bookmark: _Toc65926850]A szomorúság

A szomorúság forrása a veszteség, például egy vágyott előléptetés, vagy egy kedves támogató kolléga távozása. 
Mivel a veszteség felismerése a jelenben történik, a küzdj-menekülj válaszreakciót idézi elő, s kiváltja a düh állapotát a düh állapotát. Amikor ilyen veszteség ér minket először általában dühösek leszünk. 
Amint elfogadjuk a veszteséget, a harag szomorúsággá válik, de ha a veszteség, jelentős, a düh előtt megtapasztalhatjuk a tagadást is, ami veszteség miatti rossz érzés elkerülése érdekében történik. Ez a düh energiáinak elterelése, amely azt eredményezi, hogy távol tartjuk magunktól a traumát. 
Ahogy a dühtől a veszteség felismerése felé közeledünk, a dühöt felváltja a szomorúság, és a szomorúság mértéke veszteség mértékével lesz arányos. A szomorúság a kötődés megtörésére vagy elvesztésére adott természetes reakció. A bánat kifejezésének ez egy egészséges módja, amely egyben hívó jelzés is a velünk kapcsolatban álló emberek felé, hogy törődjenek velünk. 

Amikor szomorúak vagyunk, szükségünk van a pozitív gondoskodásra, törődésre, megnyugtatásra, elfogadásra, szeretetre, részvétre, együttérzésre, támogatásra. Szükségünk van arra, hogy kifejezhessük dühünket, és, hogy egy ideig egy gondoskodó kapcsolat keretein belül szomorkodhassunk. Így lehetőségünk lesz arra, hogy egészen elmerülhetünk a bánat folyamatában, végül feldolgozhatjuk szomorúságunkat, elengedhetjük a veszteség tárgyát, és feléledhet elveszett életkedvünk, s megértjük, hogy boldoguljuk a frissen elfogadott új valóságban. 
Ennek a szakasznak a sikeres átfordulását követi nyugalmunk és boldogságunk visszanyerése. 



[bookmark: _Toc65926273][bookmark: _Toc65926854]A Félelem

Félelem esetén fenyegetettséget érzékelünk. 
Ahogy a test felkészül a küzdj-menekülj reakcióra, izmaink a karunkban, lábunkban, és alhasunkban megfeszülnek, szívünk gyorsabban ver, éberebbek leszünk. Ezeket a testi válaszokat az adrenalin testünkben való szétáramlása okozza. Ha a beérkező ingert lehetséges veszélyként azonosítjuk, tudatosul bennünk félelmünk, a félelem válik meghatározóvá nem látunk mást. 

A félelemmel teli embernek védelemre, fedezékre, biztonságra, szövetségesekre és támogatásra van szüksége. Amint védve érezzük magunkat, képesek leszünk újra kapcsolódni dühünkhöz és energiáinkat a félelmünkkel való szembeszállásra koncentrálni. Támadást érzékelünk, szövetségeseket keresünk, s amikor megfelelően védettnek érezzük magunkat elkezdünk a fenyegetéssel szembeszállni. 
Ekkor visszatérhetünk a partneri párbeszédhez, kezelve dühünket, és elmozdulhatunk a problémamegoldás felé. 
Ezt a viselkedést kis gyerekeknél figyelhetjük meg. Amikor félnek, szüleikhez szaladnak, és elbújnak a lábuk mögé. A védelem forrását ezzel maguk és a félelmetes tárgy vagy személy közé helyezik. Ezután, már biztonságban, kidugják fejüket a védelmező mögül, és grimaszolni kezdenek a félelem tárgya felé. 
A szégyen a félelem egészséges kifejezésének leblokkolása. Megtámadnak bennünket, de valami miatt nem tudunk védelmet keresni.

Összetett érzések

Eddig csupán az egyszerű érzéseket ábrázoltunk, mintha ezek önmagukban, tisztán jelentkeznének. A legtöbb érzelmi szituációban azonban számos érzést egymással keveredve érzünk, gyakran dühöt, szomorúságot és félelmet együtt. 
Ezek azonban összetett érzések, amelyek a három alapérzelemből tevődnek össze. Ha összetett érzelemként fejezzük őket ki, akkor a másiktól függ érzelmeink megfejtése, és igényeink egyeztetése. Vegyük például a féltékenységet. Van ilyen érzés? A legtöbben igennel válaszolnának, és sokan bevallanánk, hogy voltak már ilyen érzéseink. A féltékenység a Harag, Szomorúság és Félelem elegye. Ha megtanuljuk ezeket az érzéseket egyéni elemekre bontani, és igényeinket minden egyes érzés szintjén kifejezni és megbeszélni, megnő az esély arra, hogy ténylegesen találkozzanak a felek különböző igényei, és a kapcsolat fejlődjön.

3.2. Érzelmek és viselkedés munkahelyi teljesítményre gyakorolt hatása

Goleman volt az a tudós, aki bevezette az érzelmi intelligencia fogalmát. Egyúttal azt is megállapította, hogy a munkahelyi teljesítmény mögött nem elsősorban az intelligencia áll, mint ahogy azt korábban hitték, nem az IQ, hanem az EQ. Ez nagyon hasznos felfedezés azért is, mert az IQ a tudomány mai állása szerint nem igazán fejleszthető, az EQ azonban igen, s tulajdonképpen ezért is ülünk itt. Ahhoz, hogy egyre jobban végezzük dolgunkat egyénileg és csoportban, fejlődnünk kell az érzelmeink felismerése, kezelése területén.

Goleman az érzelmi intelligencia fejlesztéséhez 5 dimenzióra bontotta az EQ-t
1. Önismeret. Lényege, hogy megismerjük saját érzéseinket, saját érzelmei állapotainkat, látjuk az összefüggéseket az érzelmeink, a gondolataink és a tetteink között.
2. Tudjuk kezelni saját érzéseinket, hogy azok nyugvópontra jussanak, ne legyenek rombolók, hanem építők magunk és munkatársaink számára. Háttérbe tudjuk szorítani a nem kívánatos reakcióinkat és elő tudjuk mozdítani a nyugvópont mihamarabbi elérését.
3. Tudjuk motiválni magunkat a céljaink elérése érdekében.
4. Fel tudjuk ismerni mások érzéseit a megfelelő pontossággal.
5. Konstruktívan tudjuk kezelni mások érzéseit. Ez már a kapcsolatok kezelése.

Nem más ez, mint a viselkedés kontrollja, ami folyamatosan fejleszthető, hogy kezelni tudjuk saját belső állapotainkat, s mesteri szinten akár mások állapotait is annak érdekében, hogy a kitűzött pozitív célokat elérjük.
Mindez soha sem az érzelmek elfojtását, meghamisítását, eltitkolását jelenti, hanem valódi kifejezését. 

„Kicsit becsapva érzem magam, mert megbeszéltünk valamit és nem tartottad be, csalódott vagyok”
„Szégyenkezem amiatt, hogy ez megtörtént, hogyan oldhatjuk meg?”

 Mire jó mindez, mire jó az érzelmi kontroll, az érzelmi intelligencia fejlesztése?

· Jobb, hatékonyabb munkahelyi kapcsolatokat alakíthatunk ki.
· Jobb lesz a munkahely légköre.
· Hatékonyabbá válik a munkavégzés, ami növeli az önbecsülést és a sikert.

Hogyan fejleszthetjük érzelmi intelligenciánkat a munkahelyen?
Ebben segítenek nekünk a tréningek, mentoraink és szupervízoraink, de nagyon jó eszköz lehet például, ha a nap végén összefoglaljuk a nap történéseit az érzelmi dimenzióban. A történések összefoglalása általában már egy aktív munka, a konfliktusok rendbetételének gondolati előkészítése.
· Legelőször azt kell megfigyelnünk, mi jelentett magunknak problémát a nap során.
· Ez követően találjunk ki konstruktív, azaz pozitív, előremutató megoldásokat, s játsszuk azokat végig gondolatban.
· Kerüljük az indulatokat, de ne kerüljük el a negatív érzelmeket, ne fojtsuk el a negatív érzelmeinket (düh, félelem). „Feldühített ez az eset, s jogosan vagyok mérges, szeretném, ha megértené ezt”




4. Diasor 


Amit a trénernek el kell mondania a résztvevőknek

2. dia: Érzelem

Egyéni állapot, válasz a külvilág változásaira 

3. dia: Alapérzelmek – melyik melyik?

Öröm 
Bánat 
Düh 
Meglepődés 
Félelem 
Undor 

4. dia: Érzet és érzelem

Észlelés
Fizikai érzet: fizikai környezetünk
Érzelem: másokkal való kapcsolatok

Alkalmazkodás

5. dia: Jól lét

Fizikai fájdalom hiánya: egészséges szervezetben jól lét
Boldogság az alapérzésünk, amiben elégedettek vagyunk

6. dia: Érzelmek megkülönböztetése

Mit érzünk? Mit tapasztal a testünk?
Mi történik a testemben?
Hogy van a belsőm?
Mi történik a bőröm felszínén?

7. dia: Érzelem kerék
Mire van szükségünk ha
Haragszunk?
Szomorúak vagyunk?
Félünk?
Hogy elégedettek és nyugodtak legyünk?



5. Tréneri instrukciók 
Gyakorlatok leírása

	Cím
	Érzelem kvíz

	Cél
	Alapérzelmek (boldogság, szomorúság, düh, félelem,) és néhány kiegészítő érzelem felismerése képek alapján (fájdalom, elégedettség, elkeseredettség, szégyen, reménykedés)

	Sorszám
	Feladat lépései
	Időigény

	1. 
	A résztvevőknek kiosztjuk a négy alapérzelmet és öt kiegészítő érzelmet tartalmazó képes feladatlapot. Elmondjuk a feladatot. A lapon szereplő képeket össze kell párosítani a felsorolt érzelmekkel.

	5’

	2. 
	Egyéni munka
	10’

	3. 
	Megbeszélés TCS-ben
	10’

	4. 
	TCS-k beszámolói a csoportmunkák végeredményéről
	15’

	5. 
	A kvíz közös értékelése képenként
	10

	Résztvevők
Az ideális 16-20 fős csoport. Nagycsoportban is elvégezhető.


	Időigény
50 perc.


	Alkalmazási terület
Érzelmek felismerésének fejlesztése


	Korlátok, javaslatok
Fontos figyelni a résztvevők preferenciáit, különösen a negatív érzelmekhez való viszonyulásukat, azok kiváltásának okaira trénernek, mentoroknak és szupervízoroknak egyaránt érzékenyeknek kell lenniük.

	Eszközök
Nyomtatott, fényképes érzelem kvíz annyi példányban ahány résztvevő van.


	Feladatkiadás – munkahelyi megfigyelés
Érzelmek megfigyelése
Kérjük, hogy visszatérve a munkahelyére figyelje a mindennapi élet történéseit, rögzítsen pozitív és negatív érzelmeket kiváltó helyzeteket. Megfigyeléseit a feladatlapba rögzítse.




	Cím
	Érzelmek a munkahelyen

	Cél
	A munkahelyi megfigyelések megbeszélése TCS-ben

	Sorszám
	Feladat lépései
	Időigény

	1. 
	Feladatkiadás
	5’

	2. 
	A résztvevők TCS-be rendeződnek. Valamennyi kiscsoport tagja összefoglalja megfigyelései eredményeit.
Hívókérdések: Milyen eseményeket tapasztaltam?
Melyek voltak, amelyek pozitív érzelmeket és melyek, amelyek negatívakat váltottak ki. Mit gondolok, miért?

	20’

	3. 
	Csoportok plenáris összefoglalói
	15’

	Résztvevők
Az ideális 16-20 fős csoport. Nagycsoportban is elvégezhető.


	Időigény
40 perc.


	Alkalmazási terület
Érzelmek felismerésének kiváltó okai


	Korlátok, javaslatok
A TCS-k munkájába fontos belehallgatni. A tréner, a mentorok és a szupervízorok osszák be egymás között, hogy ki, melyik TCS munkáját figyeli, ha kell, akár a beszélgetésbe be is kapcsolódhat.

	Eszközök -


	Feladatkiadás – munkahelyi megfigyelés
Saját érzelmeim megfigyelése
A munkavégzés során a résztvevők a saját maguk által kimutatott érzelmeket figyelik meg és rögzítése, milyen érzelmeket mutatott és hogyan hullámzott a kedélyállapota? Milyen hatással volt a viselkedésére és a munkavégzésére?






	Cím
	Érzelem kerék

	Cél
	Pozitív és negatív érzelmek kimutatása és felismerése arckifejezéssel.

	Sorszám
	Feladat lépései
	Időigény

	1. 
	Feladatkiadás. A játék két fordulóban zajlik. A csoport körbe áll úgy, hogy mindenki lásson mindenkit. Egy önként jelentkező kihúz egy kártyát, amelyen valamilyen érzelmet leíró szó található. Aki húzott, megnézi, arckifejezéssel megjeleníti, többiek kitalálják, mit akart megjeleníteni.
	5’

	2. 
	Plenáris gyakorlat két körben
	20’

	3. 
	Minden alapérzelem után beszélgetés arról, hogy kinek milyen személyes tapasztalata van az adott érzelemmel kapcsolatban
	20’

	Résztvevők
Az ideális 16-20 fős csoport. Nagycsoportban is elvégezhető.


	Időigény
45 perc.


	Alkalmazási terület
Érzelmek kifejezésre juttatása


	Korlátok, javaslatok
A tréner, a mentorok és a szupervízorok nem vesznek részt a gyakorlat játék részében, de ők is körbe állnak és a megbeszélésben közreműködhetnek, belátásuk szerint, de alapvetően a résztvevők gondolatai kell előtérbe kerüljön.

	Eszközök
Nyomtatott pozitív és negatív érzelem A/6-os kártyák


	Feladatkiadás – munkahelyi megfigyelés
Saját érzelmek megfigyelésének folytatása.






	Cím
	Érzelmeim a munkahelyen

	Cél
	Az előző két nap személyes megfigyeléseinek megbeszélése TCS-ben

	Sorszám
	Feladat lépései
	Időigény

	1. 
	Feladatkiadás
	5’

	2. 
	Csoportmunka TCS-ben, a személyes tapasztalatok megfogalmazása. A pozitív és a negatív érzelmeket kiváltó okok azonosítása, egyéni viselkedések megbeszélése
	25’

	Résztvevők
Az ideális 16-20 fős csoport. Nagycsoportban is elvégezhető.


	Időigény
30 perc.


	Alkalmazási terület
Érzelmek felismerésének fejlesztése


	Korlátok, javaslatok
A TCS-ben elhangzott tapasztalatok plenáris bemutatását ennél a gyakorlatnál nem javasoljuk.

	Eszközök
-

	Feladatkiadás – munkahelyi megfigyelés







6. Feladatlapok















































A tananyagot készítette a Konett Team tananyaga alapján
a TÁMOP-5.3.8-11/A1-2012-0001 számú kiemelt projektet megvalósító konzorcium

